Efter i henved to år at have tjent først i det kongelige renteri og siden i [[kancelli]]et blev Friis [[1583]] forlenet med [[Trondheims Len]] samt [[Jämtland]] og [[Härjedalen]]. To år efter fik han nyt lensbrev på samme overordentlig vidtstrakte embedskreds, og kort efter ægtede han Mette Hardenberg, datter af Knud Hardenberg til [[Skjoldemose (Stenstrup Sogn)|Skjoldemose]] på Fyn. Kongen gjorde deres [[bryllup]] [[10. maj]] [[1585]] på [[Københavns Slot]]. Rimeligvis har Friis opholdt sig vinteren [[1584]]–1585 i Danmark, da han med sine to brødre Niels Friis til [[Hesselager]] og Frederik Friis til Hagested [[juleaften]] [[1584]] i København udstedte fundatsen for det af hans farbroder, kansler Johan Friis, stiftede [[Fond (institution)|legat]] for trængende [[student]]er.
Personbillede_savnes Politik Historie Ledelse Ledere